钦定古今图书集成/明伦汇编/人事典/第105卷 > 《玲珑四犯》〈台州作〉前人
## 钦定古今图书集成/明伦汇编/人事典/第105卷 > 《玲珑四犯》〈台州作〉前人

白露点珠，明河生浪，秋光看一半。翠衾知夜永，梦冷
孤馆南楼，数声过雁，西池桂花零乱。岁序如何，江山
若此，嬴得霜鬓满。　伤心谩回愁眼，见蛩吟蔓草。萤
度荒畽，泪随黄叶下，事逐浮云散。沧波滚滚东流去，
问谁是、登楼王粲。菊绽篱边，赋归来恐晚。